LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2012 M. balandžio 20 D. ĮSAKYMO NR. 3D-275 „DĖL REKOMENDACIJŲ DĖL VIETOS PROJEKTŲ, PATEIKTŲ PAGAL LIETUVOS KAIMO PLĖTROS 2007–2013 METŲ PROGRAMOS KRYPTIES „LEADER METODO ĮGYVENDINIMAS“ PRIEMONĘ „VIETOS PLĖTROS STRATEGIJŲ įGYVENDINIMAS“, IR DĖL PROJEKTŲ, PATEIKTŲ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĖS „TECHNINĖ PAGALBA“ VEIKLOS SRITĮ „NACIONALINIS KAIMO TINKLAS“, TEIKIMO KOMISIJOS SUDARYMO“ pakeitimo

2014 m. gruodžio 12 d. Nr. 3D-962

Vilnius

P a k e i č i u Lietuvos Respublikos žemės ūkio ministro 2012 m. balandžio 20 d. įsakymą Nr. 3D-275 „Dėl Rekomendacijų dėl vietos projektų, pateiktų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, ir dėl projektų, pateiktų pagal Lietuvos kaimo plėtros 2007–2013 metų programos priemonės „Techninė pagalba“ veiklos sritį „Nacionalinis kaimo tinklas“, teikimo komisijos sudarymo“ ir jį išdėstau nauja redakcija:

„LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL REKOMENDACIJŲ DĖL VIETOS PROJEKTŲ, PATEIKTŲ PAGAL LIETUVOS KAIMO PLĖTROS 2007–2013 METŲ PROGRAMOS KRYPTIES „LEADER METODO ĮGYVENDINIMAS“ PRIEMONĘ „VIETOS PLĖTROS STRATEGIJŲ įGYVENDINIMAS“, IR DĖL PROJEKTŲ, PATEIKTŲ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĖS „TECHNINĖ PAGALBA“ VEIKLOS SRITĮ „NACIONALINIS KAIMO TINKLAS“, TEIKIMO KOMISIJOS SUDARYMO

Atsižvelgdamas į Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, administravimo taisyklių, patvirtintų Lietuvos Respublikos žemės ūkio ministro 2008 m. spalio 28 d. įsakymu Nr. 3D-578 „Dėl Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „Leader metodo įgyvendinimas“ priemonę „Vietos plėtros strategijų įgyvendinimas“, administravimo taisyklių patvirtinimo“, 160 punktą ir Lietuvos kaimo plėtros 2007–2013 metų programos priemonės „Techninė pagalba“ veiklos srities „Nacionalinis kaimo tinklas“ 2012 metų veiksmų plano rengimo ir įgyvendinimo taisyklių, patvirtintų Lietuvos Respublikos žemės ūkio ministro 2012 m. sausio 19 d. įsakymu Nr. 3D-38 „Dėl Lietuvos kaimo plėtros 2007–2013 metų programos priemonės „Techninė pagalba“ veiklos srities „Nacionalinis kaimo tinklas“ 2012 metų veiksmų plano rengimo ir įgyvendinimo taisyklių patvirtinimo“, 50 punktą,

s u d a r a u Rekomendacijų dėl vietos projektų, pateiktų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, ir dėl projektų, pateiktų pagal Lietuvos kaimo plėtros 2007–2013 metų programos priemonės „Techninė pagalba“ veiklos sritį „Nacionalinis kaimo tinklas“, teikimo komisiją (toliau – komisija):

Gintas Saulius Cironka – žemės ūkio viceministras, komisijos pirmininkas;

Vilma Daugalienė – Žemės ūkio ministerijos Kaimo plėtros departamento direktorė, komisijos pirmininko pavaduotoja (jos nesant – Kristina Indriošienė, Žemės ūkio ministerijos Kaimo plėtros departamento Alternatyviosios veiklos skyriaus vedėja);

Algirdas Gricius – žemės ūkio ministro patarėjas;

Alvyda Kazakevičiūtė – Trakų krašto vietos veiklos grupės projektų vadovė (jos nesant – Jurijus Nikitinas, Anykščių rajono vietos veiklos grupės pirmininkas);

Neringa Pukalskienė – Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento Kaimo vystymo programų skyriaus vedėja (jos nesant – Lina Gaidžiūnaitė, Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento Kaimo vystymo programų skyriaus vedėjo pavaduotoja);

Eglė Senovaitienė – Žemės ūkio ministerijos Teisės departamento Teisėkūros ir atstovavimo skyriaus vedėja (jos nesant – Aurelijus Mačiulaitis, Žemės ūkio ministerijos Teisės departamento Teisėkūros ir atstovavimo skyriaus vyriausiasis specialistas);

Erika Viltrakienė – Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento direktorė (jos nesant – Vida Ačienė, Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento direktoriaus pavaduotoja).“

Žemės ūkio ministrė	Virginija Baltraitienė